**Predlozi Nenad Novičić i Dragan Kremer pristigli do 20. juna 2022. godine**

**ПРЕДЛОЗИ И КОМЕНТАРИ ЗА ИЗМЕНЕ СТАТУТА**

Члан 38.

Надзорни одбор ради у седницама. Uvesti online komponentu rada.

Редовна седница Надзорног одбора одржава се најмање једном годишње, по позиву председника/це Надзорног одбора.

Ванредне седнице Надзорног одбора сазива председник/ца Надзорног одбора, а у случају његове/њене спречености ванредну седницу Надзорног одбора сазива његов/њен заменик.

Уколико Надзорни одбор уочи неправилности у раду и функционисању НУНС-а и његових органа, односно уколико уочи неправилности у питањима из своје надлежности, дужан је да од председник/це НУНС-а захтева сазивање Скупштине.

Члан 39.

Кворум за рад и одржавање седнице Надзорног одбора чини већина од укупног броја чланова Надзорног одбора.

Надзорни одбор доноси одлуке на седницама Надзорног одбора већином гласова присутних чланова.

Позивање за седницу Надзорног одбора доставља се члановима Надзорног одбора најкасније пет дана пре дана одржавања седнице. Позивање се сматра пуноважним и ако је позив достављен члану Надзорног одбора електронском поштом, телефоном, објављивањем на интернет страници НУНС-а, најкасније пет дана пре дана одржавања седнице.

Позив за седницу Надзорног одбора обавезно садржи пословно име и седиште НУНС-а, назив органа чија се седница сазива, време и место одржавања седнице, предлог дневног реда седнице и предлоге одлука из тачака дневног реда.

Одлуке и друга документација везана за одржавање седнице Надзорног одбора могу се доставити на један од начина предвиђених за упућивање позива за седницу Надзорног одбора најкасније три дана пре дана одржавања Скупштине Надзорног одбора.

**Ненад Новичић –у последнјем ставу уместо 3 дана ставити 15 дана и избрисати реч Скупштине.**

**Образложење:** Да би Надзорни одбор могао ефикасно да ради из области за које је надлежан потребно је да се одлуке и друга документација везана за одржавање седнице, као и упућивање позива доставе овом органу најкасније 15 дана пре одржавања седнице Надзорног одбора. Иначе, у постојећој одредби грешком је написано ..........„најкасније три дана пре дана одржавања Скупштине (треба седнице) Надзорног одбора”.

Члан 41.

Чланове Суда части бира Скупштина међу члановима НУНС-а непосредним и тајним гласањем.

Кандидат за члана Суда части може бити лице које се професионално бави новинарском делатношћу најмање 10 година и које није било правноснажно осуђивано за кривично дело или имало јавну осуду.

Суд части има пет чланова који међу собом бирају председника/цу Суда части и заменика председника/це Суда части.

Кандидате за чланове Суда части предлаже претходни Суд части којем је истекао/истиче мандат, као и сваки редовни члан НУНС-а, на начин предвиђен овим чланом.

Листа кандидата за чланове Суда части које предлаже претходни Суд части мора имати најмање 5 (пет) кандидата.

На листу кандидата улазе кандидати које предлаже Суд части и други кандидати које предложи најмање 5 (пет) редовних чланова НУНС-а.

Сваки редовни члан НУНС-а може да предложи највише једног кандидата за члана Суда части.

Кандидати за чланове Суда части морају претходно прихватити кандидатуру у писменој форми путем е-маила или писане изјаве.

**Ненад Новичић**

**АМАНДМАН:**

Кандидати за чланове Суда части НУНС-а не могу бити лица која су у радном односу у НУНС-у или у другим правним лицима и/или привредним друштвима која су власнички, односно статусно, повезани са НУНС-ом.,као и вршиоци функција у извршним и руководећим органима политичких партија, власници или директори предузећа из области информативне или сродне делатности.

**Образложење:** Одредбом да кандидати, не само за функцију председника/це НУНС-а, већ и за друге функције у органима Удружења не могу бити вршиоци функција у извршним и руководећим органима политичких партија, власници или директори предузећа из области информативне или сродне делатности, нормативно би се потврдила основна начела, посебно начело независности, садржана у члану 2, овог статута: „НУНС је организација независна од било каквог идеолошког, политичког, владиног, религијског и било којег другог утицаја који је у супротности са основним демократским принципима и стандардима, као и у супротности са основним начелима НУНС-а и његовим циљевима”.

Суд части и чланови НУНС-а дужни су да кандидате за нови Суд части предложе најкасније 7 (седам) радних дана пре одржавања Скупштине на којој се одлучује о избору чланова Суда части.

Изабраним члановима Суда части НУНС-а сматрају се првих 5 (пет) кандидата с највећим бројем гласова.

Члан 42.

Поступак пред Судом части могу покренути:

-Чланови НУНС-а;

-Редакције јавних гласила;

-Оштећена физичка и правна лица;

-Органи НУНС-а:

-Суд части, самоиницијативно.

Поступак пред Судом части покреће се подношењем захтева за покретање поступка. Захтев за покретање поступка мора садржати податке о лицу или органу који подноси захтев, назив органа којем се захтев подноси, податке о лицу против кога се захтев подноси, назначење чињеница на којима се заснива захтев и доказе које потврђују наведене чињенице.

Суд части дужан је да у року од 15 дана од дана подношења захтева донесе одлуку о покретању поступка или одлуку о одбијању захтева за покретање поступка.

Одлука о одбијању захтева за покретање поступка мора бити образложена.

Суд части је дужан да поступак по захтеву оконча у року од 45 дана од дана доношења одлуке о покретању поступка.

У сложенијим предметима Суд части може рок из претходног става овог члана продужити највише за 30 дана од дана истека рока из претходног става овог члана.

**Ненад Новичић – избрисати последнји став**

**Образложење:** Овај став („Суд части може рок из претходног става овог члана продужити највише за 30 дана од дана истека рока из претходног става овог члана”) треба избрисати јер нема тако сложеног предмета из надлежности Суда части који се не може окончати у року од 45 дана од дана доношења одлуке о покретању поступка.

**Ненад Новичић - ПРЕДЛОГ ЗА НОВО ПОГЛАВЉЕ У СТАТУТУ**

**СТРУЧНИ САВЕТ**

**Члан 46а.**

Стручни савет НУНС-а (у даљем тексту Савет) образује се од признатих стручњака из области у којима Удружење делује, а чине га чланови и симпатизери НУНС-а. Савет својим саветодавним и стручним радом потпомаже деловање Удружења, односно јавним деловањем заговара реализацију циљева НУНС-а код доносиоца одлука или јавности. Савет може имати до 10 чланова, а састаје се по потреби, најмање једном у шест месеци, самоинцијативно или на позив једног или више органа НУНС-а.

Предлог за састав Савета даје Извршни одбор, председник и чланови Савета у претходном сазиву и чланови НУНС-а.

Одлуку о чланству у Савету доноси Скупштина НУНС-а.

**Члан 46б.**

Чланове Савета може разрешити Скупштина или Извршни одбор, на предлог председавајућег или члана Савета, Извршног одбора и редовних чланова НУНС-а. Уколико такав предлог буде инициран између два заседања Скупштине НУНС-а, образложену одлуку о разрешењу доноси Извршни одбор НУНС-а, која мора бити потврђена на првој наредној Скупштини НУНС-а.

Председавајућег Савета бирају сами чланови Савета на својој првој седници. Савет се састаје у скаладу са одредбама претходног члана, а сазива га председавајући Савета.

Савет има и улогу да даје препоруке другим органима НУНС-а, са циљем успешнијег остваривања постојећих програма Удружења, као и у правцу развоја нових програма, а све у складу са дефинисаним циљевима Удружења.

Органи НУНС-а су дужни да размотре препоруке Савета у року од 15 дана и да одговоре на њих ако то Савет захтева. Органи Удружења могу позивати чланове Савета, стручњаке за области које су на дневном реду, да дају мишљење о питањима од значаја за спровођење појединих пројеката или планираних активности. Чланови Савета по позиву учествују у раду седница Извшног одбора.

Члан Савета, кога одреди Скупштина или Савет НУНС-а има право да буде стални представник Савета на седницама Извршног одбора, без права одлучивања.

**Члан 46ц.**

Савет аутономно одређује начин свог рада. Савет доноси у писаној форми свој стручни став већином гласова чланова, уз право на издвојено мишљење. Стручни став савета може бити у форми препоруке или стручног мишљења. Стручни став Савета није обавезујући за Извршни одбор НУНС-а.

**Образложење:** Ради постизања веће ефикасности у спровођењу прокламованих циљева и програма НУНС-а потребно је формирати Стручни савет. У одредбама три нова члана Статута, од 46а до 46б, дефинисани су разлози за формирање Стручног савета НУНС-а, делокруг њиховог деловања, начин рада, избор и разрешење, сарадње са другим органима НУНС-а и др.

**Генерални секретар НУНС-а**

Члан 48.

Генерални секретар НУНС-а обавља следеће послове:

-Стручне и административне послове;

-Помаже председнику/ци НУНС-а и члановима Извршног одбора;

-Стара се о техничким аспектима спровођења одлука и аката које доносе органи НУНС-а;

-Предлаже Извршном одбору програмске пројекте и стара се о њиховом спровођењу;

-Координира радом органа НУНС-а, секција, повереника и других тела НУНС-а;

-Координира и управља радом Секретаријата НУНС-а;

-Обавља друге послове које му повере Извршни одбор и председник/цаНУНС-а.

**Ненад новичић – предлог да се дода нова тачка у ставу 1**

**АМАНДМАН:**

-Сарађује са редовним члановима НУНС-а који предлажу активности на афирмацији и унапређењу рада НУНС-а и његових органа.

**Образложење**: Потребно је статутарно утврдити обавезу генералног секретара, као и Секретаријата НУНС-а да „сарађује са редовним члановима НУНС-а који предлажу активности на афирмацији и унапређењу рада НУНС-а и његових органа”, јер према досадашњем искуству то није било на завидном нивоу.

**Ненад Новичић – нов члан**

**АМАНДМАН:**

Члан 48а.

Кандидати за генералног секретара НУНС-а не могу бити лица која су вршиоци функција у извршним и руководећим органима политичких партија, власници или директори предузећа из области информативне или сродне делатности.

Члан 49.

Генералног секретара НУНС-а именује Извршни одбор на период од четири године.

Ненад Новичић – предлог како изменити члан 39:

Генералног секретара НУНС-а бира, именује и разрешава Скупштина НУНС-а на период од четири године, у складу са чланом 21. тачка 16., Статута НУНС-а.

Образложење дато у предлогу члана 21., тачка 16.

Члан 50.

Комисија за пријем нових чланова и престанак чланства (у даљем тексту: Комисија) одлучује о пријему у чланство у НУНС.

Чланове Комисије бира Извршни одбор на период од четири године, с правом реизбора.

**Ненад Новичић – у ствау 2 уместо четири изменити на две године**

Комисија има три члана који међу собом бирају председника/цу Комисије.

Члан 51.

Начин рада Комисије, поступак избора и разрешења чланова Комисије и друга правила везана за рад Комисије уређују се Правилником Комисије за пријем нових чланова и престанак чланства, који доноси Извршни одбор.

**Секретаријат НУНС-а**

Члан 52.

Секретаријат НУНС-а обавља следеће послове:

-Стручне и административне послове свих органа НУНС-а;

-Пружање помоћи Извршном одбору и председнику/ци НУНС-а;

-Давање предлога Извршном одбору и/или председнику/ци НУНС-ао оперативном пословању НУНС-а;

-Оперативну реализацију одлука председника/це НУНС-а и Извршног одбора, као и обављање других послова поверених од стране председника/це НУНС-а и Извршног одбора.

**Ненад Новичић – додати тачку:**

-Сарађује са редовним члановима НУНС-а који предлажу активности на афирмацији и унапређењу рада НУНС-а и његових органа.

**Образложење** као и код генералног секретара НУНС-а.

**Повереништва НУНС-а**

Члан 54.

НУНС своје активности на територији Републике Србије реализује уз помоћ мреже повереника који раде као волонтери.

**Ненад Новичић – у ставу 1 брисати: који раде као волонтери.**

**Образложење:** У члану 54., став 1. треба избрисати да повереници НУНС-а раде као волонтери, јер таква одредба не постоји ни за један орган и комисију НУНС-а. Треба изнаћи могућност да се од средстава НУНС-а, добијених по различитим основама, плаћа месечна накнада повереницима, слично као што то добија председник НУНС-а, а не само да се оставља могућност, као у члану 55. последњи став Статута; „ Рад повереника може одлуком Извршног одбора бити финансијски стимулисан у складу с финансијским могућностима НУНС-а”. Уз новчану накнаду и подршку повереницима на терену, а не из централе НУНС-а, писањем стерилних саопштења поводом неког екцеса (напада и притиска на медије и медијске раднике) могу се „оживети” активности повереништва да обављају послове који су им поверени овим статутом.Повереници у различитим градовима Србије обављају следеће послове:

-Представљају НУНС;

-Помажу при реализацији активности НУНС-а на локалном нивоу;

-Одржавају контакт НУНС-а са чланством;

-Обавештавају Секретаријат НУНС-а о актуелним и уоченим проблемима који су у посредној или непосредној вези са циљевима и активностима НУНС-а.

Повереници своје задатке обављају под условима ТОР-а (опис радних задатака, дужности и одговорности).

Повереници се морају обучити о маркетиншким и развојним стратегијама НУНС-а и придржавати се у свом деловању предочене стратегије.

Обуку повереника врше лица која именује Извршни одбор.

Члан 55.

Повереништва се организују на радном и територијалном принципу.

Радни принцип подразумева поверенике у великим редакцијама штампаних и електронских медија у Београду и Новом Саду.

**Ненад Новичић – у ставу 2 додати и Нишу.**

Територијални принцип обухвата поверенике за регионе, градове и општине у Србији.

Одлуку о броју повереника, територији на којој ће обављати своје задатке и о другим условима и начину рада повереника доноси Извршни одбор НУНС-а, у складу са ТОР-ом.

Рад повереника може одлуком Извршног одбора бити финансијски стимулисан у складу с финансијским могућностима НУНС-а.

**Ненад Новичић – изменити последнји став да гласи:**

Рад повереника је одлуком Извршног одбора финансијски стимулисан у складу с финансијским могућностима НУНС-а.

Члан 56.

Поверенике именује и разрешава Извршни одбор НУНС-а.

**Ненад Новичић**

**АМАНДМАН:**

Именовање повереника врши се од редовних чланова НУНС-а, између више кандидата, који нису истовремено и чланови Извршног и Надзорног одбора, а у својим срединама су се потврдили на афирмацији циљева НУНС-а.

**Образложење:** Поверенике треба да бира и именује Извршни одбор НУНС-а из редовних чланова Удружења, и то између више кандидата, који су се у досадашњем раду потврдили у доследном раду на афирмацији циљева и принципа НУНС-а у целини, као и на свом подручју, регији, локалној самоуправи. У његовој надлежности остаје предлог за разрешење, као и обука повереника, јер је то у домену извршних послова. Видети још образложење за измену тачке 54. Статута.

**АМАНДМАН:**

Повереници подносе Извршном одбору извештај о свом раду једном годишње, пре Скупштине НУНС-а, и он је уједно и саставни део извештаја Извршног одбора, који се доставља Скупштини на усвајање..

**Образложење:** Обавезом да повереници подносе извештај о раду Извршном одбору једном годишње, пре Скупштине НУНС-а, и да је он уједно и саставни део извештаја Извршног одбора, који се доставља Скупштини на усвајање, створиле би се нормативне а временом и суштинске претпоставке за .већу одговорност у раду повереника и Извршног одбора.

Повереници могу бити чланови било којег органа или радног тела НУНС-а.

**Ненад Новичић – Брисати ства 2 и додати:**

**АМАНДМАН:**

Повереници не могу бити чланови Извршног и Надзорног одбора, док могу истовремено бити и чланови Суда части и радних тела НУНС-а.

**Образложење:** Досадашња пракса да су поверениоци нпр. и чланови Извршног одбора није дала очекиване резултате. Повереници треба да раде само послове из овог статута, а не да дуплирањем функција буду „заштићени” од нерада.

Члан 57.

Повереници имају право и обавезу да:

- Спроводе циљеве НУНС-а утврђене овим статутом и Кодексом новинара Србије и другим општим актима НУНС-а;

- У свему поступају у складу са ТОР-ом и одлуком Извршног одбора;

- Указују на актуелне проблеме на подручју које им је поверено за деловање;

- У својим поступцима се придржавају стратегије деловања НУНС-а;

- Одржавају контакт НУНС-а са својим члановима на територији деловања повереника;

- Дају предлоге, иницијативе или на други начин поспешују деловање НУНС-а на одређеној територији.

**Ненад Новичић:**

**Напомена:** Права и обавезе повереника из овог члана поклапају се одредбама садржаним у тачки 54. став 2.„ Повереници у различитим градовима Србије обављају следеће послове:”...................

Члан 59.

Рад секције може бити наменски финансијски подржан од стране донатора и/или НУНС-а, ради унапређења и остваривања циљева секције.

ОДГОВОРНОСТ ОРГАНА НУНС-а

Члан 60.

Председник/ца НУНС-а за свој рад одговара Скупштини и Извршном одбору, сваком посебно, и дужан је да на позив Скупштине и Извршног одбора поднесе извештај о свом раду или о неком питању из своје надлежности.

Ненад Новичић

**АМАНДМАН:**

Председник/ца НУНС-а је у обавези да на редовној или ванредној седници Скупштине поднесе извештај о свом раду, у складу са чланом 32., став 5.

Генерални секретар за свој рад одговара Извршном одбору и дужан је да на позив Извршног одбора достави извештај о свом раду и питањима из своје надлежности.

**Ненад Новичић – изменити став 2 да гласи:**

Генерални секретар за свој рад одговара Извршном одбору и Скупштини и дужан је да једном годишње подносе - извештај о свом раду и питањима из своје надлежности с.

**додати**

**АМАНДМАН:**

Извештај генералног секретара разматра Извршни одбор и са образложеним предлогом дотавља га Скупштини на разматрање и усвајање. Уколико Скупштина не усвоји извештај генералног секретара, може затражити његово разрешење и пре истека периода на који је изабран/именован

Извршни одбор одговара за свој рад Скупштини и дужан је да приликом редовних и ванредних заседања Скупштине поднесе Скупштини извештај о свом раду и питањима из своје надлежности. Извршни одбор дужан је и да на позив Надзорног одбора поднесе извештај о свом раду.

Надзорни одбор одговара за свој рад Скупштини и дужан је да на позив Скупштине достави извештај о свом раду и питањима из своје надлежности.

Суд части одговара за свој рад Скупштини и Извршном одбору и дужан је да на позив Скупштине и Извршног одбора достави извештај о свом раду и питањима из своје надлежности.

**Ненад новичић – у члановима 4 и 5 уместо позив ставити редовној и ванредној седници.**

Комисија за пријем нових чланова и престанак чланства одговара за свој рад Извршном одбору и дужна је да на позив Извршног одбора достави извештај о свом раду и питањима из своје надлежности.

Секретаријат за свој рад одговара Извршном одбору и дужан је да на позив Извршног одбора достави извештај о свом раду и питањима из свог делокруга послова.

Органи којима се подносе извештаји о раду других органа НУНС-а могу закључком утврдити обавезе и смернице за даљи рад тих органа.

**Ненад Новичић**

**АМАНДМАН:**

Орган НУНС-а који не поднесе извештај о свом раду у складу са одредбама овог члана чини тежу повреду Статута и орган коме је одговоран дужан је да покрене поступак за његово разрешење.

**Образложење:** Утврђивањем обавезе и одговорности органа за подношење извештаја о раду у складу са одредбама измењеног члана 60. овог статута (Одговорност органа НУНС-а) нормативно се ствара основ да је не подношење извештаја тежа повреда Статута и орган коме је одговоран дужан је да покрене поступак за његово разрешење. На овај начин избегла би се досадашња пракса, да се уместо појединачних извештаја сваког органа НУНС-а, Скупштини доставља обједињени извештај у форми која није статутарана, а то је Извештај о раду НУНС-а.

**Престанак функције у органима НУНС-а**

Члан 61.

Сваком члану Извршног одбора, Надзорног одбора и Суда части (члана органа НУНС-а) под условима и на начин предвиђен овим чланом престаје функција у наведеним органима НУНС-а.

На престанак функције председника НУНС-а примењује се члан 61. Статута, изузев питања која су другачије регулисана чланом 32. овог статута.

**Новичић - Иза 32 ставити цтав 5**

Престанак функције члана органа НУНС-а наступа у следећим случајевима:

1. Истеком мандата на који је изабран;

2. Подношењем оставке;

3. Разрешењем.

4. Смрћу или губитком пословне способности.

Члан органа НУНС-а подноси оставку Скупштини и/или органу НУНС-а чији је члан.

Оставка се подноси у писаној форми и неопозива је.

Надлежни орган НУНС-а може разрешити и у складу са овим статутом и другим општим актима НУНС-а сваког члана органа НУНС-а у случају:

1. Неоправданог одсуствовања са седнице 2 пута узастопно или ако у једној календарској години не буде присутан на укупно 5 седница;

**Ненад Новичић – уместо 5 ставити 3 седнице.**

2. У случају да му као члану НУНС-а буде изречено искључење или привремено искључење из НУНС-а;

3. У случају правноснажне кривичне осуде;

4. У сваком другом случају грубог нарушавања угледа НУНС-а.

У случају да члану органа НУНС-а престане функција из било којег разлога у неком од органа НУНС-а, на његово место аутоматски ступа кандидат за дати орган НУНС-а који је приликом избора на Скупштини НУНС-а био следећи на ранг-листи по броју гласова а ако више нема таквих кандидата, онда чланови тог органа НУНС-а могу изабрати новог члана простом већином гласова присутних чланова тог органа (кооптација), осим у случају избора председника НУНС-а, на који се овај став не примењује, већ избор председника НУНС-а увек врши Скупштина.

**Ненад Новичић – Изменити члан 4 на следећи начин**

У случају да члану органа НУНС-а престане функција из било којег разлога у неком од органа НУНС-а, на његово место аутоматски ступа кандидат за дати орган НУНС-а који је приликом избора на Скупштини НУНС-а био следећи на ранг-листи по броју гласова, осим у случају избора председник/ца НУНС-а, кога увек бира Скупштина, а ако више нема таквих кандидата, сазива се ванредна Скупштина НУНС-а.

**АМАНДМАН:**

Чланови за Извршни одбор у једном мандату могу се допуњавати у складу са претходним ставом само до половине броја чланова у једном сазиву. Извршни одбор након престанка функције шестог члана у свом сазиву у току једног мандата дужан је да сазове седницу ванредне Скупштине, која ће изабрати нови Извршни одбор и расправљати о његовом извештају.

**Образложење:** Брисањем могућности, да се у случајевима када више нема кандидата на листи за избор у поједине органе НУНС-а, то врши простом већином присутних чланова тог органа (кооптацијом), допуњује се право, обавеза и одговорност органа и чланова НУНС-а, да се на листи за избор органа НУНС-а предложе дупло већи број кандидата од броја чланова у тим органима. На тај начин појачао би се демократски принцип кандидовања и избора за органе НУНС-а, као и њихов легитимитет након престанка чланства појединих чланова органа пре истека мандата, јер би постојала могућност да се члансто у сваком органу допуни са следећим кандидатом са ранг-листе, односно кандидатом који је освојио највише гласова на изборној Скупштини, с тим да се престанком функције шестог члана изабраног у Извршни обор на Скупштини не може више допуњавати са следећим кандидатом са ранг-листе, јер би се довело у питање легитимитет тог органа до истека мандата, посебно у случајевима када више од половине чланова у једном сазиву да неопозиву оставку, без образложења, као што је то био случај када је након избора 2018. године, у року од непуних девет месеци седморо чланова Извршног одбора дало неопозиве оставке, од којих петоро у једном дану и без образложења. Тадашњи Извршни одбор, који је са допуњеним члановима био легалан али не и легитиман, попунио је чланство у свом мандату са следећим по броју гласова са ранг – листе, без расправе и покушаја да сагледа разлоге тих оставки. Слично се понела и ванредна Супштина НУНС-а следеће године, приликом кандидовања и избора Жељка Бодрожића (који је у два претходна мандата био потпредседник НУНС-а и Извршног одбора и са другим члановима Извршног одбора у тим сазивима одговоран за сва урушавања НУНС-а, од пропасти Медија центра до стања у органима Удружења која су резуртирала оставкама) на упражњену функцију председника НУНС-а, због неопозиве оставке Славише Лекића, када није уважила мој предлог да се на тој седници не врши избор јединог кандидата за председника, и то предложеног од стране Извршног одбора са таквим легитимитетом, већ да се расправља о стању у НУНС-у.

У свим случајевима описаним у претходном ставу, мандат члана органа који је на описани начин ступио на функцију траје до следеће изборне Скупштине.

**Ненад Новичић – Бристаи став 5**

У случају подношења оставке орган НУНС-а наставља с радом све док у датом органу НУНС-а постоји број чланова довољних за кворум и одлучивање.

**Издаваштво**

Члан 62.

НУНС издаје часопис „Досије“.

Часопис "Досије" у штампаном и електронском облику издаје се периодично, по потреби и на захтев Извршног одбора.

**Ненад Новичић – У ставу 1 додати следеће**

Досије о медијима

**У став 2 додати:**

Часопис "Досије о медијима" у штампаном и електронском облику издаје се као подлистак дневног листа „Данас” периодично, по потреби и на захтев Извршног одбора.

Главног и одговорног уредника часописа „Досије“ именује Извршни одбор на период од 4 године, уз могућност реизбора.

Сва питања везана за унутрашњу организацију и функционисање редакције часописа „Досије“ која нису дефинисана овим статутом, уређују се општим актом који доноси и усваја Извршни одбор НУНС-а у складу са овим статутом.

**Ненад Новичић – додати „о медијима“.**

НУНС може издавати и други часопис у складу са својим циљевима.

**Ненад Новичић**

**АМАНДМАН:**

Сви часописи које издаје НУНС достављају се бесплатно члановима НУНС-а у електронском облику.

**Образложење:** Досије о медијима се, пре него што је постао подлистак „Данас”-а, достављао члановима НУНС-а на мејлове, а сада се на порталу Удружења објављује само одабрани текстови.

НУНС може издавати и друге садржаје (књиге, публикације, видео матријале, филмове) у некомерцијалне сврхе ради остваривања циљева удружења и може учествовати на јавним конкурсима у циљу прибављања материјалних средстава ради издавања наведених садржаја.

ОПШТИ АКТИ

Члан 64.

Општим актима уређују се права и обавезе НУНС-а, његових органа, чланова, повереништава, секција, служби и свих радних тела.

Општи акти НУНС-а, које доносе органи НУНС-а према правилима утврђеним овим статутом су:

- Одлука о оснивању;

- Статут;

- Пословник о раду Скупштине;

- Пословник о раду Извршног одбора;

- Правилник о раду Суда части;

- Правилник Комисије за пријем нових чланова и престанак чланства;

- Пословник о раду Надзорног одбора;

- Правилник о признањима и наградама;

- Правилник о платама и накнадама стално запослених у Секретаријату;

- Правилник о раду Секретаријата;

- ТОР (опис радних задатака, дужности и одговорности);

- Правилник о систематизацији;

- План и програм основних обавеза НУНС-а према чланству и маркетиншких и комерцијалних услуга;

- Правилник о раду часописа "Досије";

- Други општи акти који се доносе у складу са овим статутом.

Измене и допуне општих аката врше се на начин који је прописан за њихово доношење.

Привредна делатност и имовина удружења

Члан 65.

НУНС обавља следећу привредну делатност: Издавање књига - шифра делатности 58.11

Делатност из става 2. овог члана уписује се у надлежни Регистар и удружење може почети са непосредним обављањем ове делатности тек након извршеног уписа у Регистар.

НУНС ће обављати у некомерцијалне сврхе ради остваривања циљева удружења и делатности:

* издавања часописа и периодичних издања- шивра делатности 58.14;
* остала издавачка делатност- шифра делатности 58.19;

Производња кинематографских дела, аудио-визуелних производа и телевизијског програма- шифра делатности 59.11

За своје обавезе НУНС одговара целокупном својом имовином.

Имовина НУНС-а може се користити једино за остваривање његових статутарних циљева.

ВЕЗЕ НУНС-а СА ПРИВРЕДНИМ ДРУШТВИМА, ФОНДОВИМА И ТЕЛИМА ЧИЈИ ЈЕ ОСНИВАЧ

Члан 68.

Током свог деловања НУНС је основао следећа привредна друштва и фондове:

- Фондација за едукацију и помоћ новинарима и медијима „НУНС“;

- Фондација „Душан Богавац“.

- Фондација Центар за истраживачко новинарство.

Поред наведених привредних друштава, фондова и тела, НУНС током свог деловања може оснивати и друга привредна друштва, организације и фондове, у складу са својим циљевима, општим актима и у складу са позитивним прописима.

ПРЕСТАНАК НУНС-а

Члан 69.

НУНС може престати:

- На основу одлуке Скупштине о престанку рада НУНС-а;

- Услед статусне промене која има за последицу престанак НУНС-а;

- Ако се утврди да НУНС не обавља активности на остваривању статутарних циљева, односно да није организован у складу са Статуом дуже од две године непрекидно или ако је протекло двоструко више времена од времена

утврђеног Статутом за одржавање седнице Скупштине, а она није одржана;

- Ако је НУНС-у забрањен рад;

- Стечајем.

Одлуку о престанку рада НУНС-а доноси Скупштина.

По престанку рада НУНС-а сва његова имовина ће припасти Црвеном крсту Републике Србије, осим уколико Скупштина НУНС-а истом 3/4 већином присутних чланова не одлучи да се имовина НУНС-а расподели на други начин, у складу са Законом о удружењима, у којем случају је обавезно да 20% од целокупне имовине НУНС-а припадне Црвеном крсту Републике Србије.

Obrazac za formular za dostavu komentara na Statut NUNS –a

*Popunjen formular potrebno je dostaviti na adresu:*marija.babic@nuns.rs do 1. septembra 2023. godine

*U naslovu imejl poruke potrebno je da navedete: “ Komentar na Statut NUNS – a”*

|  |  |
| --- | --- |
| Ime i prezime člana/ice: | Tamara Tankosić |
| Broj članske karte NUNS - a | 4171 |
| Imejl: | tamaratankosic@gmail.com |
| Datum dostavljanja predloga: | 31. 8. 2023. god. |

1. OPŠTI KOMENTARI I PREDLOZI:

|  |
| --- |
| Stanje u medijima i društvu je zabrinjavajuće. Smatram da je važno razmotriti uvođenje i primenu mehanizma koji bi mogao doprineti da se o problemima i uopšte stanju u medijima, novinarskoj profesiji, više razgovara u stručnim krugovima, da se to čini kontinuirano, javno, uz donošenje zaključaka i preporuka s kojima treba upoznati javnost i slati ih na adrese relevantnih organa i institucija. |

1. Komentari I predlozi na pojedinačne članove/stavove/tačke:

|  |  |
| --- | --- |
| Broj člana/stave/tačke: | Član xx, stav xx, tačka xx |
| Predlog za izmennu i/ili dopunu (tekst člana koji bi stajao u Statutu): |  |
| Obrazloženje: |  |
| Predlozi za dodatne članove, stavove, tačke(tekst člana koji bi stajao u Statutu): | Nova tačka u čl. 7. stav 2.  - organizuje na tri meseca redovnu javnu sednicu o stanju u medijima i problemima i potrebama novinarske profesije; zaključke i preporuke sa sednice NUNS objavljuje na svom Sajtu i dostavlja ih relevantnim telima, organima, institucijama. |
| Obrazloženje dodatnih članova/stavova/tačaka: | Smatram bi se uvođenjem takve tačke u Statut NUNS-a postiglo više značajnih ciljeva:  - Još jedna aktivnost koja bi doprinosila ostvarivanju uloge i svrhe našeg Udruženja - “ostvarivanje i unapređivanje ciljeva iz oblasti zaštite nezavisnog, slobodnog I profesionalnog novinarstvam”;  - Urednici i novinari imali bi mogućnost da izlože probleme u radu, u medijima, zatim potrebe, takođe da daju predloge kako unaprediti uslove u kojima rade, da kandiduju teme za sednice, da novinarska zajednica počne redovno da se sastaje, da učesnici imaju priliku da daju konkretan doprinos poboljšanju stanja u medijima, da iznesu stavove i predloge kada se donose ili menjaju propisi koji se odnose na medije i njihov rad, na javno informisanje;  - Dobili bismo zaključke sa sednica i preporuke, što bi bilo prosleđeno relevantnim telima, organima i institucijama;  - Javnosti bismo približili novinarsku profesiju, njenu ulogu, misiju, izazove i opasnosti s kojima se suočavaju novinari i urednici; Ne samo time što će sednica biti javna nego i putem najavljivanja sednice u medijima, i kasnije razgovora o zaključcima i preporukama, zainteresovati građane da isprate sednicu i njene rezultate;  - U javne sednice mogli bismo uključiti goste u odnosu na temu. Na primer, kreatore javnih politika, civilni sektor, tužioce, sudije. |

Za ostale predloge (članove/stavove/tačke), molimo vas da dodate tabelu.

Obrazac za formular za dostavu komentara na Statut NUNS–a

*Popunjen formular potrebno je dostaviti na adresu:*marija.babic@nuns.rs do 1. septembra 2023. godine

*U naslovu imejl poruke potrebno je da navedete: “ Komentar na Statut NUNS–a”*

|  |  |
| --- | --- |
| Ime i prezime člana/ice: | Dragan Kremer |
| Broj članske karte NUNS-a | 1035 |
| Imejl: | dragan.kremer@gmail.com |
| Datum dostavljanja preloga: | 31. VIII 2023. |

1. OPŠTI KOMENTARI I PREDLOZI:

|  |
| --- |
| Revoltiran sam autoritarnim tendencijama u NUNSu, netransparentnim radom vodećih ljudi i upravljačkih tela, i slabim vezama sa članstvom. Ubeđen sam da i to doprinosi pasivizaciji starijih članova i slabom prilivu mlađih.  Moji predlozi uglavnom se bave poboljšanjem unutrašnje organizacije NUNSa, kako bi omogućili efikasnije i odgovornije upravljanje našim udruženjem. |

1. Komentari I predlozi na pojedinačne članove/stavove/tačke:

|  |  |
| --- | --- |
| Broj člana/stave/tačke: | Član 15, stav 6/poslednji pasus: |
| Predlog za izmenu i/ili dopunu (tekst člana koji bi stajao u Statutu): | Pitanje: Ako član sam ne prijavi, ko i kako određuje da je član prestao..? |
| Obrazloženje: | Nejasno/nedovoljno definisano. |
|  |  |
| Broj člana/stave/tačke: | Član 17 |
| Predlog za izmenu i/ili dopunu (tekst člana koji bi stajao u Statutu): | Umesto ‘...istekom roka za uplatu članarine’, staviti ‘istekom treće godine neplaćanja’ |
| Obrazloženje: | Izmenom postaje mnogo jasnije/nedvosmisleno. |
|  |  |
| Broj člana/stave/tačke: | Član 25 |
| Predlog za izmenu i/ili dopunu (tekst člana koji bi stajao u Statutu): | Uvesti online glasanje, uz verifikaciju brojem članske karte, JMBGom itd. |
| Obrazloženje: | Jedini način da se omasovi učešće članstva. |
|  |  |
| Broj člana/stave/tačke: | Član 26, stavovi 1-6 |
| Predlog za izmenu i/ili dopunu (tekst člana koji bi stajao u Statutu): | Ukinuti automatizam da predsednik celog udruženja bude i predsednik IO.  Ukinuti prethodni IO kao predlagača. |
| Obrazloženje: | IO mora biti nezavisan od predsedništva, da bi se uzajamno kontrolisali.  Ako je prethodni IO loše radio, opasno je da 'obezbeđuju' sebi naslednike i odstupnicu.  Dokazano je loša praksa, ne samo u NUNSu: rotacija malog broja osoba na rukovodećim položajima. |
|  |  |
| Broj člana/stave/tačke: | Član 26, stav 9 |
| Predlog za izmenu i/ili dopunu (tekst člana koji bi stajao u Statutu): | Svakako da ostane '...ne mogu biti...vršioci funkcija...političkih partija'. |
| Obrazloženje: | Politička funkcija je nespojica sa članstvom, a naročito sa rukovodećom funkcijom u NUNSu. Nije poželjno ni da na funkcijama u NUNSu budu vlasnici i direktori medija jer su to poslodavci, a NUNS kao udruženje novinara/pojedinaca prioritetno štiti prava zaposlenih. |
|  |  |
| Broj člana/stave/tačke: | Član 27 |
| Predlog za izmenu i/ili dopunu (tekst člana koji bi stajao u Statutu): | Kandidate za novi IO da predlažu isključivo članovi NUNSa, nikako članovi IO.  Vanrednu skupštinu mogu da predlože i sami članovi NUNSa, a ne isključivo IO.  Ukinuti zastareli i prespori 'Dosije', sve je ionako već na sajtu. Radno mesto i novac preusmeriti na zapošljavanje mlaše, operativne osobe za komunikaciju sa članstvom. |
| Obrazloženje: | Sprečiti rotaciju malog broja osoba na rukovodećim položajima. |
|  |  |
| Broj člana/stave/tačke: | Član 28 |
| Predlog za izmenu i/ili dopunu (tekst člana koji bi stajao u Statutu): | Predsenik celog udruženja ne bi trebalo da ima ništa sa IO, osim ako ga IO zvanično pozove na svoju sednicu.  Izbaciti pasus koji predsedniku NUNSa omogućuje kontrolu nad IO.  Predsednik IO nikako ne može biti i predsednik celog NUNSa. |
| Obrazloženje: | U više navrata u novijoj istroiji NUNSa uverili smo se da je ovakvo ‘ukrštanje’ funkcija bilo zloupotrebljavano. |
|  |  |
| Broj člana/stave/tačke: | Član 29 |
| Predlog za izmenu i/ili dopunu (tekst člana koji bi stajao u Statutu): | Predsednika NUNSa izbaciti iz IO. |
|  |  |
| Broj člana/stave/tačke: | Član 31 |
| Predlog za izmennu i/ili dopunu (tekst člana koji bi stajao u Statutu): | Isključivo članovi udruženja predlažu kandidate za predsednika NUNSa.  Predsednik NUNSa i IO da budu potpuno nezavisni jedan od drugog. |
| Obrazloženje: | Separacija vlasti, rastavljanje veza u vrhu upravljačkih struktura NUNSa. |
|  |  |
| Broj člana/stave/tačke: | Član 33 |
| Predlog za izmenu i/ili dopunu (tekst člana koji bi stajao u Statutu): | Izbaciti ‘Predsednik NUNSa saziva sednice IO i predsedava njima’. |
| Obrazloženje: | Separacija vlasti, rastavljanje veza u vrhu upravljačkih struktura NUNSa. |
|  |  |
| Broj člana/stave/tačke: | Član 34 |
| Predlog za izmenu i/ili dopunu (tekst člana koji bi stajao u Statutu): | I potpredsednika NUNSa da biraju iskljulivo članovi udruženja, a ne IO.  Potpredsednik NUNSa, kao ni predsednik, da nema nikakva ovlašćenja u odnosu na IO: |
| Obrazloženje: | Separacija vlasti, rastavljanje veza u vrhu upravljačkih struktura NUNSa. |
|  |  |
| Broj člana/stave/tačke: | Član 36, stavovi 4, 5, 6, 10 |
| Predlog za izmenu i/ili dopunu (tekst člana koji bi stajao u Statutu): | Kao i u slučaju IO, prekinuti sa štetnom praksom 'prenošenja' ovlašćenja na svoje favorite, i pustiti da o tome odlučuju članovi.  Sadašnji staut omogućava nedopustivo sužavanje demokratskog procesa, još malo pa funkcije u NUNSu postaju nasledne. |
| Obrazloženje: | Separacija vlasti, rastavljanje veza u vrhu upravljačkih struktura NUNSa. |
|  |  |
| Broj člana/stave/tačke: | Član 37, prvi red |
| Predlog za izmenu i/ili dopunu (tekst člana koji bi stajao u Statutu): | Ubaciti ‘članstvo’: Nadzorni odbor o svemu izveštava članstvo, IO i Skupštinu. |
| Obrazloženje: | Transparentnost. Probleme i nepravilnosti koje uoči (a posebno u radu upravljačkih tela NUNSa), Nadzorni odbor mora saopštiti najpre članstvu udruženja. |
|  |  |
| Broj člana/stave/tačke: | Član 38, poslednji red |
| Predlog za izmenu i/ili dopunu (tekst člana koji bi stajao u Statutu): | Nadzorni odbor da i sam može da sazove Skupštinu. Zašto bi to radio preko posrednika/predsednika NUNSa? |
| Obrazloženje: | Nadzorni odbor (u ime članova) nadzire upravljačka tela NUNSa, pa tako i predsednika udruženja. Nelogično je, naročlito u slučaju da su uočene nepravilnosti u radu predsednika NUNSa, Nadzorni odbor od njega traži da sazove Skupštinu. |
|  |  |
| Broj člana/stave/tačke: | Član 41 |
| Predlog za izmenu i/ili dopunu (tekst člana koji bi stajao u Statutu): | Isto kao za IO i Nadzorni odbor, ukinuti Sudu časti mogućnost da članovi jednog saziva predlažu kandidate za sledeći.  Definisati ‘javnu osudu’. |
| Obrazloženje: | Rastavljanje veza u vrhu upravljačkih struktura NUNSa, sprečavanje ‘prenošenja’ funkcija unutar uskog kruga ljudi. |
|  |  |
| Broj člana/stave/tačke: | Član 53, stav a) i b) |
| Predlog za izmenu i/ili dopunu (tekst člana koji bi stajao u Statutu): | Dostaviti članstvu na uvid ove dokumente. |
| Obrazloženje: | Transparentnost. |
|  |  |
| Broj člana/stave/tačke: | Član 62 |
| Predlog za izmenu i/ili dopunu (tekst člana koji bi stajao u Statutu): | Pomenuti ‘opšti akt’ dostaviti članstvu na uvid. |
| Obrazloženje: | Transparentnost. |
|  |  |
| Broj člana/stave/tačke: | Član 63 |
| Predlog za izmenu i/ili dopunu (tekst člana koji bi stajao u Statutu): | Pomenuti Pravilnik... dostaviti članstvu na uvid. |
| Obrazloženje: | Transparentnost. |
|  |  |
| Broj člana/stave/tačke: | Član 64 |
| Predlog za izmenu i/ili dopunu (tekst člana koji bi stajao u Statutu): | Pomenuti Opšti akti da se dostave na uvid članstvu, najbolje na zatvorenoj sekciji sajta, gde pristup imaju samo članovi NUNSa. |
| Obrazloženje: | Transparentnost. |
|  |  |
| Predlozi za dodatne članove, stavove, tačke(tekst člana koji bi stajao u Statutu): |  |
| Obrazloženje dodatnih članova/stavova/tačaka: |  |

Za ostale predloge (članove/stavove/tačke), molimo vas da dodate tabelu.

**Nenad Novičić – dostavljeno nakon okruglog stola koji je održan 25.09.2023.**

**1.** Na današnjoj raspravi, okruglom stolu tvrdili ste da sam u zabludi kada sam rekao da ste u čl. 54. Izmene i dopune Statuta NUNS-a, koje je prihvatio i predložio Izvršni odbor Udruženja, izbacili jednu bitnu nadležnost poverenika, a to je da **„predstavlja NUNS”,** odnosno da ste ga sveli da samo može  da  **„predstavlja i sprovodi ciljeve NUNS-a”.** Jasno se vidi da ste u drugom stavu ovog člana, posle reči predstavlja, precrtali „NUNS” i  tako bitno izmenili njegovu nadležnost, svodeći ga na**„kurira i glasnika”**sa svog područja, što dugim rečima znači  da  jedinu nadležnost za predstavljane Udruženja može da ima predsednik NUNS-a. Međutim, to niste tako predstavili Izvršnom odboru Udruženja, već da zbog poklapanja nadležnosti u ovom i članu 57. po sadašnem Statutu, to treba svesti  na jedan član (54.), Na tu potrebu, odnosno da se nepoklapaju nadležnosti u čl. 54. i 57., ukazao sam u svojim amandmanima, ali i ne da im se oduzme nadležnost da predstavljaju NUNS na svom području.

**2.** Da bi se reafirmisali ciljevi i program NUNS-a potrebno je potpuno drugačija organizacija Udruženja, koju sam u aprilu 2019. godine, nakon izbora Željka Bodrožića u prvom mandatu, predstavio stručnoj javnosti preko Vajber grupe „Slobodni novinari”, sa zahtevom da se o njoj izjasne organi našeg udruženja, što nisu učinili. Decentralizacijom NUNS-a na četiri regije, koje bi kandidovale svoje predstavnike u organe NUNS-a, posebno Skupštinu, uklonio bi se jedan od najvažnijih uzroka sadašnjeg populističkog i utopističkog određenja da su svi „članovi Udruženja ujedno i članovi ovog najvišeg organa”, odnosno da nešto više od stotinu članova donose odluke po meri i željama predlagača, bez ikakve odgovornost prema „izbornoj bazi”, koju nemaju.

U nastavku je detaljan predlog:

**PREDLOZI ZA PROMENE U ORGANIZACIJI I STATUT-U NUNS-A**

Postojeća organizacija i Statut NUNS-a nisu se potvrdili kao delotvorni u ostvarivanju ciljeva i programa Udruženja. Da bi se izbeglo da se nekoliko interesnih grupa (centara moći) bori za svoj uticaj na organe, NUNS bi trebalo da čine ćetiri regije („Beograd”, „Vojvodina”, „Centralna Srbija” i „Jugoistočna Srbija”).

Skupštinu NUNS-a ne bi činili svi njeni redovni članovi, kao do sada. Regije bi predlagale članove Skupštine na osnovu broja članova na svojoj teritoriji. Isti princip važio bi za izbor predsednika i ostalih organa NUNS-a (Izvršni odbor, Nadzorni odbor i Sud časti). Tako bi se izbeglo da organi NUNS-a sami sebe predlažu za produženje mandata, bez obzira na ostvarene rezultate u prethodnom periodu, kao i potpuno devalvirajuće odredbe Statuta, po kojima član Skupštine, koji predlaže lice za člana nekog organa Udruženja, mora da obezbedi podršku onoliko članova koliko ima taj organ: za Izvršni odbor – 10, Nadzorni odbor i Sud časti po pet, a za predsednika, čak, 20 redovnih članova.

U Statutu treba da stoji izričita odredba da Izveštaj o radu treba da sačini i dostavi svaki organ NUNS-a posebno. Ti izveštaji bi se prvo razmatrati na regijama, a konačnu odluku o njima donosila bi Skupština, pre izbora predsednika i organa koji su te izveštaje saćinili. Da bi članstvo imalo potpuni uvid u rad organa NUNS-a, izveštaji moraju da budu sačinjeni ne samo o aktivnosti tih organa i njihovim odlukama, već i o načinu na koje su one donete (neposredno na sednici, konferencijskom vezom ili izuzetno na drugi način) ko je i kako glasao, kao i razloge „za” i „protv” takvih odluka.

Generali sekretar bi na svakoj redovnoj Skupštini NUNS-a podnosio Iveštaj o svom radu i radu Sekretarijata, kojim rukovodi. U zavisnosti od ocene tog izveštaja, Skupština bi donosila odluku o reizboru ili smenjivanju generalnog sekretara, s tim što mu broj mandata ne bi bio uslovljen kao kod izbora za organe Udruženja.

Sekretarijat NUNS-a mora da sačinjava zapisnik sa prethodne Skupštine i da ga najkasnije 15 dana pre naredne sednice ovog organa dostavi njenim članovima, koji ga usvajaju, dopunjuju ili odbacuju, što je bila praksa do pre dve godine. Zaključci usvojeni na prethodnoj Skupštii moraju da budu uneti u zapisnik, a ukoliko to ne budu, kao što nije urađeno sa zaključkom sa vanredne izborne Skupštine NUNS-a 2017. godine (da se saradnici na projektima za koje je obezbeđena donacija biaraju internima oglasima, između članova koji već imaju iskustva u istraživačkom radu u svojim redakcijama, kao i da se u Izveštaju, pored utrošene ukupne sume za saradnike, naznači i koji su ti saradnici i koliko je svakom od njih za to plaćeno) generalni sekretar čini težu povredu radne obaveze, zbog koje sa njim može biti i raskinut Ugovor o radu.

Komentare na odluke, saopštenja i drugo Sekretarijat NUNS-a mora redovno da ažurira na sajtu Udruženja, a ne kao nekoliko godina unazad, gde nema ni jednog komentara.

NUNS u najskorije vreme mora da organizuje javnu raspravu o odnosima u NUNS-u, kako bi se izvršila celovita analiza stanja u Udruženju, što je izbegnuto na vanrednoj Skupštini, u oktobru 2018. godine. Samo tako NUNS će moći da bude kredibilan u borbi za medijske slobode i novinarska prava. To se može uporediti sa psihoterapeutima, koji da bi dobili sertifikat da mogu da pomažu drugima, prvo mora da uspešno urade psihoanalizu svoje ličnosti.

Nenad Novičić